62020CO0663_INF
Rješenje Suda (šesto vijeće) od 3. ožujka 2022. – SRB/Hypo Vorarlberg Bank
(predmet C-663/20 P) (
1
)
„Žalba – Članak 182. Poslovnika Suda – Bankovna unija – Jedinstveni mehanizam za sanaciju (SRM) – Jedinstveni fond za sanaciju (SRF) – Izračun ex ante doprinosâ za 2017. – Potvrda vjerodostojnosti odluke Jedinstvenog sanacijskog odbora (SRB) – Obveza obrazlaganja – Povjerljivi podaci”
1.
Pravo Europske unije – Načela – Prava obrane – Načelo kontradiktornosti – Poštovanje u okviru sudskog postupka – Doseg – Pravni razlog koji sud uzima u obzir po službenoj dužnosti – Nepostojanje potvrde vjerodostojnosti odluke Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Nepozivanje stranaka da podnesu svoja očitovanja o tom razlogu – Povreda navedenog načela
(Povelja Europske unije o temeljnim pravima, čl. 47.)
(t. 38.-40., 42., 46.-51., 57.)
2.
Akti institucija – Obrazloženje – Obveza – Doseg – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Nepostojanje nužnosti da se u toj odluci navedu svi elementi na temelju kojih se može provjeriti točnost izračuna doprinosa – Odvagivanje obveze obrazlaganja i općeg načela zaštite poslovne tajne predmetnih institucija – Zakonitost odredaba Uredbe 2015/63 koje se odnose na metodu izračuna ex ante doprinosa u SRF
(čl. 264. drugi st. UEFU-a; Uredba Europskog parlamenta i Vijeća br. 806/2014; Uredba Komisije 2015/63; Direktiva Europskog parlamenta i Vijeća 2014/59)
(t. 69.-81.)
3.
Tužba za poništenje – Razlozi – Bitna povreda postupka – Nepostojanje potvrde vjerodostojnosti odluke Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Sudsko ispitivanje po službenoj dužnosti
(čl. 263. UFEU-a)
(t. 86.)
4.
Akti institucija – Obrazloženje – Obveza – Doseg – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Obavijest SRB-a u kojoj je naveden samo dio relevantnih informacija koje su mogle biti priopćene bez ugrožavanja poslovne tajne predmetnih institucija – Nedostatno obrazloženje – Poništenje odluke
(čl. 264. drugi st. UEFU-a; Uredba Europskog parlamenta i Vijeća br. 806/2014; Uredba Komisije 2015/63; Direktiva Europskog parlamenta i Vijeća 2014/59)
(t. 99.-106., t. 2. izreke)
5.
Tužba za poništenje – Poništavajuća presuda – Učinci – Ograničavanje od strane Suda – Odluka Jedinstvenog sanacijskog odbora (SRB) o utvrđivanju ex ante doprinosa u Jedinstveni fond za sanaciju (SRF) – Zadržavanje učinaka te odluke do njezine zamjene u razumnom roku – Opravdanje koje se temelji na razlozima pravne sigurnosti
(čl. 264. drugi st. UEFU-a; Uredba Europskog parlamenta i Vijeća br. 806/2014; Uredba Komisije 2015/63; Direktiva Europskog parlamenta i Vijeća 2014/59)
(t. 109.-112., t. 3. izreke)
Izreka
1.
Ukida se presuda Općeg suda Europske unije od 23. rujna 2020., Hypo Vorarlberg Bank/SRB (T-414/17, neobjavljena, EU:T:2020:437).
2.
Poništava se odluka Jedinstvenog sanacijskog odbora, donesena na njegovoj izvršnoj sjednici od 11. travnja 2017., o izračunu ex ante doprinosâ Jedinstvenom fondu za sanaciju za 2017. (SRB/ES/SRF/2017/05), u dijelu u kojem se odnosi na društvo Hypo Vorarlberg Bank AG.
3.
Održavaju se na snazi učinci odluke Jedinstvenog sanacijskog odbora donesene na njegovoj izvršnoj sjednici od 11. travnja 2017., o izračunu ex ante doprinosâ Jedinstvenom fondu za sanaciju za 2017. (SRB/ES/SRF/2017/05), u dijelu u kojem se odnosi na društvo Hypo Vorarlberg Bank AG, dok u razumnom roku, koji ne može biti dulji od šest mjeseci od datuma dostave ovog rješenja, na snagu ne stupi nova odluka Jedinstvenog sanacijskog odbora kojom se utvrđuje ex ante doprinos te institucije Jedinstvenom fondu za sanaciju za 2017.
4.
Jedinstveni sanacijski odbor snosi, osim vlastitih troškova prvostupanjskog i žalbenog postupka, troškove prvostupanjskog postupka društva Hypo Vorarlberg Bank AG.
5.
Društvo Hypo Vorarlberg Bank AG snosi vlastite troškove žalbenog postupka.
6.
Obustavlja se postupak povodom zahtjeva za intervenciju Kraljevine Španjolske u potporu zahtjevima Jedinstvenog sanacijskog odbora.
(
1
)	SL C 44, 8. 2. 2021.